als_Latn dik_Latn ron_Latn
Bushati takon Hahn e Kukan: Takimi i radhës Shqipëri-BE, më 24 mars
- 960 Lexime
- (18:30 , 05/03/2015)
- 1 Koment
BRUKSEL- Ministri i Punëve të Jashtme, Ditmir Bushati prezantoi sot në Bruksel para Komisionit të Parlamentit Evropian për Çështjet e Jashtme ecurinë e SEECP gjatë kryesisë shqiptare.
Në një postim në rrjetin social “Facebook”, ministri Bushati thekson se, “Në takimin me Komisionerin Hahn konfirmuam se në datë 24 mars do të zhvillohet në Tiranë, takimi i radhës i Dialogut të Nivelit të Lartë Shqipëri-BE”
Më tej ministri shkruan se,“I njoha eurodeputetët me aktivitetet e SEECP gjatë këtij viti duke u ndalur kryesisht në kalendarin e përgatitur nga Kryesia shqiptare. Në mënyrë të veçantë u ndala në ministerialin e SEECP të zhvilluar në Tiranë, më 23-24 shkurt dhe deklaratën e përbashkët të miratuar kundër terrorizmit”.
“Gjatë këtyre takimeve prezantova ecurinë e reformave dhe të përpjekjeve të qeverisë për të përmbushur në kohë kriteret e parashikuara në Udhërrëfyesin për 5 prioritetet kyç. Marrja e një date për hapjen e negociatave për anëtarësim është me rendësi të veçantë për ecurinë e reformave, motivimin e administratës dhe mbështetjen publike”, shkruan Ministri Bushati.
(ma.ar/BalkanWeb)
Komente ( 1 )
-
Duke pare kete buzeqeshje te ministrit tone te perjashtem,me mbushet mendja e ndjehem i sigurt per te ardhmen time, te familjes e te femijeve te mij.Lum si ne qe jetojm ne kete vend te gezuar e te lumtur.
als_Latn glg_Latn unk als_Latn als_Latn als_Latn als_Latn als_Latn kab_Latn als_Latn unk als_Latn